CELEX: 32022R0409
Language: lt
Date: 2022-03-09 00:00:00
Title: Komisijos įgyvendinimo reglamentas (ES) 2022/409 2022 m. kovo 9 d. kuriuo 329-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

2022 3 11   
               
               
                  LT
               
               
                  Europos Sąjungos oficialusis leidinys
               
               
                  L 84/18
               
            
         KOMISIJOS ĮGYVENDINIMO REGLAMENTAS (ES) 2022/409
         2022 m. kovo 9 d.
         kuriuo 329-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
         kadangi:
         
                     (1)
                  
                  
                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;
                  
               
                     (2)
                  
                  
                     2022 m. kovo 3 d. Jungtinių Tautų Saugumo Tarybos Sankcijų komitetas nusprendė iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo išbraukti du įrašus;
                  
               
                     (3)
                  
                  
                     taip pat vieno įtraukimo į sąrašą atveju būtina atsižvelgti į JT sąrašo techninį racionalizavimą – JT sankcijų komiteto atliktą slapyvardžių sujungimą;
                  
               
                     (4)
                  
                  
                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 9 d.
            
               
                  Komisijos vardu
               
               
                  Pirmininkės pavedimu
               
               
                  Generalinis direktorius
               
               
                  Finansinio stabilumo, finansinių paslaugų ir kapitalo rinkų sąjungos generalinis direktoratas
               
            
         
         
            (1)  OL L 139, 2002 5 29, p. 9.
      
      
         
            PRIEDAS
            Reglamento (EB) Nr. 881/2002 I priedo antraštinėje dalyje „Fiziniai asmenys“ išbraukiami šie įrašai:
            
                        1)
                     
                     
                        
                           „'Abd Al-Malik Muhammad Yusuf 'Uthman 'Abd Al-Salam (originalo kalba: عبدالملك محمد يوسف عثمان عبد السلام) (patikimas alias: a) 'Abd al-Malik Muhammad Yusif 'Abd-al-Salam; mažiau patikimas alias a) 'Umar al-Qatari; b) 'Umar al-Tayyar). Gimimo data: 1989 7 13. Pilietybė: Jordanijos. Paso Nr.: K475336 (Jordanijos piliečio paso numeris, išduotas 2009 8 31, baigė galioti 2014 8 30). Įtraukimo į sąrašą pagal 7d straipsnio 2 dalies i punktą data: 2015 1 23.“;
                        
                     
                  
                        2)
                     
                     
                        
                           „Nayif Salih Salim Al-Qaysi (alias: a) Naif Saleh Salem al Qaisi b) Nayif al-Ghaysi). Gimimo data: 1983 m. Gimimo vieta: al Beidos gubernija, Jemenas. Pilietybė: Jemeno. Paso Nr.: 04796738, Jemenas. Adresas: a) al Beidos gubernija, Jemenas, b) Sana, Jemenas (ankstesnis adresas). Įtraukimo į sąrašą pagal 7d straipsnio 2 dalies i punktą data: 2017 2 22.“;
                        
                     
                  
                        3)
                     
                     
                        
                           „Sadruddin, Alhaj, Mullah (Kabulo miesto meras)“;
                        
                     
                  
                        4)
                     
                     
                        
                           „Sayed, Alhaj Mullah Sadudin (Kabulo miesto meras)“.